Tamnaḍt n At Laɛziz, d yiwet gar temnaḍin n tmurt n leqbayel i yettwasnen s yimɣan, i isemras yal yiwen deg tegnit i deg ten-yeḥwaǧ. Seg tasut ɣer tayeḍ, tujjya taqburt tebda tettwattu, maca imezdaɣ n temnaḍt-a mazal-iten ṭṭfen deg-s ttwasuksen-tt-id seg jellu, bnan fell-as, xas ulama yella udawi atrar, tuget seg-sen ssnen amek i ten-semrasen s wallalen d tarrayin yemxalafen i useḥbiber ɣef tdawsa d tfekka-nsen.